Sybokhaar kry nuwe tuiste | News24
Sybokhaar kry nuwe tuiste
and#039;n Kunstenaarsvoorstelling van die nuwe hoofkantoor van die sybokhaarbedryf wat in Walmer opgerig sal word. Foto: VERSKAF
DIE eerste sooi vir die nuwe hoofkantoor van die SA sybokhaarbedryf is vroeër vandeesmaand in Port Elizabeth ge-spit. Die huidige kantore van die sybokhaarbedryf is geba-seer in Sydenham, en was sedert 1973 die tuiste van dié nisvesel.
Die Sybokhaartrust het met langtermyn visie die nuwe perseel gekoop wat gerieflik sentraal is vir nasionale en internasionale besoe-kers vanweë sy ligging naby die lughawe.
Die nuwe Sybokhaarhoofkantoor gaan in ware Karoo-geïnspireerde styl pronk op die hoek van Fordyceweg en Sesdelaan, Walmer.
"Hierdie pragtige nuwe gebou word deur BSP Konstruksiemaatskappy gebou en die unieke ontwerp is deur Jason Erlank Argitekte.
"Die gebou sal deur 'n verskeidenheid sy- bokhaarbedryfsorganisasies gebruik word en sal die nuwe tuiste vir Sybokhaar Suid-Afrika, die Sybokhaartrust en die Sybokhaarbemag- tigingstrust word," aldus David Herold, voorsitter van die Sybokhaartrust.
"Suid-Afrika is die wêreldleier in sybok-haarproduksie en produseer tans 53% van die wêreld se sybokhaar."
Met Lesotho se produksie ingereken, word 70% van die wêreld se topgehalte-sybokhaar in Afrika geproduseer.
"Port Elizabeth is ook die tuiste van die wêreld se grootste sybokhaarkopershuis. Daarby is die Nelson Mandelabaai Munisipaliteit die tuiste van twee sybokhaarspinhuise én die meerderheid van die wêreld se sybokhaar word in twee fabrieke in die Oos-Kaap verwerk.
"Port Elizabeth word daarom met groot waardigheid gekenmerk as die sybokhaarhoofstad van die wêreld," het hy bygevoeg.
"Die nuwe gebou sal 'n kleinhandelafdeling insluit waar 'n reeks sybokhaarprodukte van reg oor die wêreld beskikbaar sal wees."